[{"text_idx": "#000001", "text": "Euroopa Parlament lu\u0308kkas tagasi muudatusettepaneku 171, mis oleks kehtestanud ulatuslikud piirangud taimsete piimatoodete ma\u0308rgistamisele ja pakendamisele."}, {"text_idx": "#000002", "text": "Piimaga seotud termineid nagu \u201cpiim\u201d, \u201cjuust\u201d ja \u201cjogurt\u201d kaitseb juba seadus, ent muudatusettepanek 171 oleks la\u0308inud veelgi kaugemale ja oleks tsenseerinud kogu piimatoodetega seotud keele, pakendite vo\u0303i piltide kasutamise taimsetes toitudes. See ta\u0308hendab seda, et taimset piima ei oleks tohtinud edaspidi mu\u0308u\u0308a sarnases pakendis nagu lehmapiima. Samuti poleks tohtinud taimsete alternatiivide pakenditel kasutada piimatootega sarnanevaid pilte, na\u0308iteks kohvil vahutavad sojapiima, ning va\u0308ljendid nagu \u201cjogurtilaadne\u201d, \u201claktoosivaba\u201d ja \u201cpiimavaba\u201d oleks keelatud. Siiski pole terminid nagu \u201cpiim\u201d ja \u201cjogurt\u201d endiselt piimavabadel toodetel lubatud."}, {"text_idx": "#000003", "text": "Muudatusettepanekule avaldasid vastumeelt mitmed rahvusvahelised keskkonna- ja loomade eestkoste organisatsioonid ja ettevo\u0303tted ning aktivistid. Na\u0308iteks astusid muudatusettepaneku vastu va\u0308lja Maailma Looduse Fond ja kliimaaktivist Greta Thunberg. Petitsioon Stop Plant-Based Dairy Censorship, mis kutsus u\u0308les na\u0308itama toetust muudatusettepaneku tagasilu\u0308kkamisele, kogus u\u0308le 450 000 allkirja."}, {"text_idx": "#000004", "text": "Loomade eestkoste organisatsiooni Loomus veganprogramm Taimsed Valikud tervitab Euroopa Parlamendi otsust. \u201cTaimsete alternatiivide turg on aina kasvamas ning sellest on saanud toiduto\u0308o\u0308stuse tavapa\u0308rane osa, mida ei saa ignoreerida ega karmide ja absurdsete reeglitega maha suruda. Muudatusettepanek oleks piiranud nende toodete turundamist ja oleks pannud tootjad looma jaburaid so\u0303nama\u0308nge, et reeglitest ko\u0303rvale hiilida. Veganvalikud piimaletis on tulnud, et ja\u0308a\u0308da ning meil va\u0308ga hea meel, et see muudatusettepanek tagasi lu\u0308kati,\u201d u\u0308tles Taimsete Valikute programmijuht Anu Tensing."}, {"text_idx": "#000005", "text": "Veganprogrammi Taimsed Valikud eesma\u0308rk on suurendada vegantoitude valikut ja ka\u0308ttesaadavust Eesti toitlustusettevo\u0303tetes. Programmiga on liitunud u\u0308le Eesti juba ligi 100 so\u0308o\u0308gikohta, kus saab igapa\u0308evaselt nautida mitmeku\u0308lgset vegantoitu."}, {"text_idx": "#000006", "text": "Taimse piima va\u0308ljakutse 2022 kokkuvo\u0303te"}]